શાહીબાગ વિસ્તારમાં આવેલ પટેલ સોસાયટીમાં રહેતા ૩ર વર્ષીય વિશાલ શિવાજી રાણાનાં ૧૧ વર્ષ પહેલાં મુંબઇમાં હેતી મુસ્લિમ યુવતી પરવીન સાથે પ્રેમલગ્ન થયાં હતાં. પાંચ વર્ષ પહેલાં પરવીને પુત્ર હર્ષને જન્મ આપ્યો હતો. બન્ને વચ્ચે અણબનાવ હોવાથી છ મહિના પહેલાં પરવીન પુત્ર હર્ષને વિશાલ પાસે મૂકીને મુંબઇ એકલી જતી રહી હતી. સોમવારના દિવસે સવારે દસ વાગ્યાની આસપાસ વિશાલ અને તેનો ભાઇ ઘરે સૂતા હતા ત્યારે હર્ષ ગુમ થયો હતો. હર્ષ ગુમ થતાં વિશાલે અડોશપડોશમાં તેની શોધખોળ કરી હતી, જોકે તે નહીં મળતાં અંતે શાહીબાગ પોલીસ સ્ટેશનમાં અપહરણની ફરિયાદ કરી હતી.